ঠিক ধরেছেন, গুলিবিদ্ধ জালিওয়ানওয়ালাবাগের দেওয়াল গুলোতে আজও কারো কারো হৃদয়ভেদী রুদ্ধশ্বাস শোনা যায়! সেই যন্ত্রণায় প্রতিধ্বনিত আমাদের আজকের আশা, ভালোবাসা, অধিকারবোধের তীব্রতা। আমাদের স্বপ্নের স্বাধীনতা। হে স্বাধীনতা তুমি কি আজ মুচকি হাসছ, এই বিস্মৃতিপ্রবণতায়? হয়ত বলতে চাইছ গুলির দাগগুলো আজও টাটকা। সেই মানুষগুলোর নিঃশ্বাস আজও ঘুরেফিরে দেশের মাটিতে। শুধু উপলব্ধি করার মন চাই। চাই আরো সুস্থ, সুন্দর ভবিষ্যতের আশ্বাস। চাই মানুষ। নাহলে সেই ক্রুর, নিষ্ঠুর মাইকেল ও ডায়ারের সাথে আজ কোথায় আমাদের তফাৎ, যদি নিজের ভাইয়ের পিঠে ছুরি মারি!